GYLLENE KLUBBEN

KEVÄT 2017 Jäsenkirje 2 Helsinki 25.4.2017

Hyvät gylleneläiset!

Tänä keväänä (joka ei vieläkään tunnu alkaneen) tuntuu kaikki muukin viivästyvän. Olin jo viime kesänä saanut idean kevätretkestä Laukon kartanoon Vesilahdella. Sinne olisi Tampereen rautatieasemalta bussikuljetus tai vaihtoehtona vesibussikuljetus Laukontorilta. Innostuin jälkimmäisestä. Niinpä lähestyin ko. kohdetta kyselyineni helmikuun lopulla. Sitten alkoi odottelu. Ohi menivät kunnallisvaalit, pääsiäiset, monet sateet ja räntäsateet. Laukon kesän aikataulua ei vaan kuulunut. Kunnes viime viikon lopulla asia selvisi. Laukon kesäkausi alkaa vasta juhannuksen jälkeen ja päättyy elokuun puolivälin tienoilla!!!

Ehkä meidänkin olisi päästävä irti vanhasta koulurytmistä: kevätlukukausi/syyslukukausi/ja siinä välillä kaikkien kadehtima opettajien pitkä kesäloma -ajattelusta. Eläkeläisillähän on aina loma, ja kaikki muut aktiviteetit lopettavat hyvissä ajoin toukokuun alkuun ja alkavat vasta syksyllä! Teen tiedustelut ja valmistelut kesäretkestä ja tiedotan vielä ennen kesän alkua. Ottakaa tai jättäkää!

Mutta onhan tässä vielä kevättä jäljellä, siis ohjelmaa gylleneläisille vapun jälkeen:

**Tiistaina 9. toukokuuta Eurooppa-päivänä** olen kehitellyt seuraavaa ohjelmaa:

Tapaamme **kello 10.55 Design-museon** (Korkeavuorenkatu 23) rappusilla. Museossa on Suomi 100-

juhlavuoteen liittyvä näyttely *100 esinettä Suomesta.* Jokaista itsenäisyyden vuotta edustaa yksi esine! Tämän näyttelyn jälkeen jatkamme **lounaalle Tavaratalo Aleksi 13:n** 5. kerroksen **Factory-ravintolan** salaattipöytään. Yritän käydä tutkimassa ennen tapaamistamme, onko se vielä olemassa! Ravintolat tuntuvat katoavan samaa tahtia muiden palvelujen (posti, pankki, puhelinyhteys) malliin!

**Kello 14** olen varannut esittelyn **Nordean pankkimuseoon**, Aleksanterinkatu 36 B. Siellä voimme

edelleen muistella vanhoja hyviä aikoja, jolloin pankeista sai vielä nostaa rahaa, tallettaa rahaa omalle tililleen milloin itselle sattui sopimaan ja tuntea, että asiakas on pankille tärkeä ja että henkilökohtainen palvelu on itsestäänselvyys!!

Ehkä voimme vielä mennä Fazerin kahvilaan nostalgisille kahveille?

**Ilmoittautukaa 7.5. mennessä** eevaleena.valve@luukku.com tai tekstiviesti 040 501 3195.

Mukana ei tarvitse olla koko aikaa, vaan voi liittyä/poistua omaan aikatauluunsa sopien.

**Tiistaina 30.5**. olen ideoimassa ikinuorille gylleneläisille puuhapäivää teemalla **”Kaikkea pitää**

**kokeilla!”** Kerro myös, ehditkö mukaan hulluttelemaan, samassa ilmoittautumisessa kuin yllä!

Olen varannut (kerrankin ajoissa) **5.10. Myrskyluodon Maijaan uudistuneeseen Helsingin Kaupunginteatteriin** 20 lippua, hinta 75 €. Ilmoittakaa mukaan tulostanne, maksusta infoa myöhemmin. Toivottavasti nähdään 9.5.

Eeva-Leena